Christelik - Kinders - Tieners: Graffiti Boeke
Christelik - Kinders: Tieners
Schalk Holloway, Tienie Wyngaard, Werner Strauss
Christelik - Kinders - Tieners
God se Woord is ons lewensbrood, maar vir die jonger geslag kan dit uitdagend wees om die Bybel te bestudeer. Die formele ou styl van aanbieding steel dikwels die varsheid van dié “brood”.
Die groot storie is anders: Dit is 'n handleiding gerig op tieners met 'n vars, moderne aanslag. Dit bied tieners 'n meer verstaan bare grondslag vir hul geloof en sal hulle lus maak vir meer.
Die boek vertel die “groot storie” - God se storie - op 'n interaktiewe manier sodat jong lesers ingetrek word. Dit bied 'n chronologiese oorsig van God se volk se geskiedenis, Jesus se tyd hier op aarde, insluitend sy kruisdood en hemelvaart, die stigting van die Kerk en die geloofsgemeenskap nou. Daarby bevat elke hoofstuk ook eietydse illustrasies, nuttige inligting oor die Bybelse wêreld, sleutel-Skrifgedeeltes, die hoogtepunte van 'n spesifieke gedeelte van die Bybel, wie die hoofkarakters is en punte vir nadenke.
Dit is geskryf in 'n gemaklike styl wat tot tieners sal spreek - 'n moet-hê-boek vir enige jong Christen.
Op 15 moes Tindell Baldwin 'n keuse maak - bly op die pad wat haar Christelike gesin aangedui het, of klim die sosiale leer wat duidelik vir die gewildste meisie baie pret sou verseker. Sy het haar keuse gemaak en uitgegaan om die lewe te lei wat sy gedink het sy wou hê.
In Populêr deel sy uitdagende, rou insigte oor haar jongmeisie-reis deur hoërskool. Sy vertel van die plekke waarheen sy nooit beplan het om te gaan nie en die seer wat sy nie verwag het om te ervaar nie. Sy skryf helder en eerlik om enigiemand te help wat dit oorweeg om dieselfde pad te volg.
Populêr is verdeel in twee dele - die een wat die skadukant van 'n jong meisie se lewe wys, en dan volg die ligkant waar sy vertel hoe sy teruggestrompel het na God en sy genade ontdek het.
Uniek & Amazing
Jennifer Rothschild weet hoe maklik tienermeisies voel asof hulle nie raakgesien word nie en onsigbaar is. In Uniek & amazing gebruik Jennifer die ongewoonste liefdesverhaal in die Bybel, wat ons in die boek Hosea kry, om jong meisies te laat besef dat God vir hulle lief is en vir hulle omgee, maak nie saak hoe hulle tans oor hulleself voel nie.
Jong meisies sal ontdek:
• As jy wegdwaal, sal Hy jou soek en kry.
• As jy bang is, sal Hy jou rustig maak.
• As jy twyfel in Hom, sal Hy jou geloof versterk.
Uniek & amazing is ideaal vir alle tienermeisies wat graag hulle identiteit in Christus wil vind.